ગુજરાત સરકારની મહિલા અને બાળકલ્યાણની આવી અનેકવિધ યોજનાઓના પરિણામલક્ષી ક્રિયાન્વયનને કારણે આજે ગુજરાતની મહિલા વિકાસનાં સર્વક્ષેત્રોમાં હરણફાળ ભરી રહી છે અને ગુજરાતને વિકાસના માર્ગે અગ્રેસર કરવામાં મહત્ત્વપૂર્ણ યોગદાન આપી રહી છે, પરંતુ આ બધામાં મહિલા સુરક્ષા માટે પણ ગુજરાત સરકારે મહત્ત્વપૂર્ણ કાર્ય કર્યું છે. માત્ર મહિલાઓની સુરક્ષા માટે સરકારે ૨૫ મહિલા પોલીસ સ્ટેશન તથા ૮ મહિલા સેલની રચના કરી છે. સરકારની આ બધી યોજનાઓના પરિણામે ગુજરાતની મહિલા આજે વૈશ્ર્વિક પડકારોને પહોંચી વળવા સક્ષમ બની રહી છે. આથી જ કહી શકાય કે ઘૂમો દેશ દુનિયા સારી, સર્વક્ષેત્રે અગ્રેસર તો ગુર્જર નારી...